****

**V I L J A N D I L I N N**

**LINNAVOLIKOGU**

**KULTUURI- JA SPORDIKOMISJONI**

**KOOSOLEKU PROTOKOLL**

Viljandi 20. veebruar 2024 nr 1-10/24/27

Algus kell 17.00, lõpp kell 17.09

**Koosolekut juhatas** Liis Aedmaa

**Protokollis** Maria Kuldkepp

**Võtsid osa liikmed:** Liis Aedmaa,Alar Ani (Teams)**,** Krister Kallas (Teams), Vallo Kirs (Teams), Johan-Kristjan Konovalov, Epp Rebane, Rihard Reimaa (Teams), Anett Suits, Tõnis Tulp

**Võtsid osa asendusliikmed:** Voldemar Nikolajev (Arne Sammel asendusliige), Raul Kukk (Teams, Marek Tiits asendusliige), Raivo Sirelpuu

**Puudusid**: Arne Sammel, Marek Tiits, Kaspar Taimsoo

**Koosolekul viibisid**: abilinnapea Kalvi Märtin

Koosolek toimus füüsiliselt raekojas ja elektrooniliselt Microsoft Teamsi vahendusel.

Päevakorra läbirääkimised. Kinnitati järgmine päevakord.

**PÄEVAKORD:**

1. Lossi tn 3 kinnistu võõrandamine enampakkumise korras (2024/239)

2. Viljandi Linnavolikogu 25.11.2021 otsuse nr 14 „Viljandi Linnavolikogu alatiste komisjonide koosseisude kinnitamine“ muutmine (2024/243)

3. Kultuuri- ja spordikomisjoni 2023. a tegevusaruanne

**PÄEVAKORRAPUNKTID NR 1**

**Lossi tn 3 kinnistu võõrandamine enampakkumise korras (2024/239)**

**KUULATI:**

K. Märtin - Lossi tn 3 kinnistu kuulub Viljandi linnale. Kinnistu on hoonestatud endise raamatukogu hoonega, mille suletud netopind on 381m2. Hoone põhikonstruktsioonide seisukord on rahuldav ja siseruumide seisukord remonti vajav. Katastriüksuse pindala on 432m2. Kinnistu ei ole vajalik linna ülesannete täitmiseks.

Koosoleku juhataja pani eelnõu hääletusele.

**Hääletati:**

10 poolt, 1 vastu, keegi ei olnud erapooletu.

**OTSUSTATI:**

Toetada eelnõu „Lossi tn 3 kinnistu võõrandamine enampakkumise korras (2024/239)“.

**PÄEVAKORRAPUNKT NR 2**

**Viljandi Linnavolikogu 25.11.2021 otsuse nr 14 „Viljandi Linnavolikogu alatiste komisjonide koosseisude kinnitamine“ muutmine (2024/243)**

**KUULATI:**

L. Aedmaa – eelnõu eesmärk on muuta saadikurühm Eesti Reformierakond esimehe Rein Triisa ja saadikurühm Südamega Viljandi esimehe Juhan- Mart Salumäe ettepanekul komisjonide koosseise.

Raul Kukk taandas ennast päevakorra arutelust.

**OTSUSTATI:**

Võtta teadmiseks „Viljandi Linnavolikogu 25.11.2021 otsuse nr 14 „Viljandi Linnavolikogu alatiste komisjonide koosseisude kinnitamine“ muutmine (2024/243)“.

**PÄEVAKORRAPUNKT NR 3**

**Kultuuri- ja spordikomisjoni 2023. a tegevusaruanne**

**KUULATI:**

L. Aedmaa - vastavalt kultuuri- ja spordikomisjoni põhimäärusele esitab kultuurikomisjon aruande oma eelmise aasta tegevuse kohta. Aruandega saab tutvuda Viljandi linna kodulehel.

**OTSUSTATI:**

Kinnitada ja kiita heaks kultuuri-ja spordikomisjoni 2023. aasta tegevusaruanne.

**PÄEVAKORRAPUNKT NR 4**

**Muud küsimused**

**KUULATI:**

A. Suits – seoses Sakala keskuse direktori lahkumisega on tekkinud küsimus, kas avatakse konkurss uue otsimiseks? Millised on uued visioonid Sakala keskuse tegevuse jaoks?

R. Sirelpuu – sooviks kuulata J.-K. Konovalovi mõtteid ja tähelepanekuid turismiarenduse teemal.

**OTSUSTATI:**

1. Kutsuda uus abilinnapea kultuuri ja spordikomisjoni koosolekule ennast ja oma tuleviku eesmärke uues ametis tutvustama.

2. J.-K. Konovalov teeb esitluse turismiarenduse teemal eelneval kokkuleppel ja piisava etteteatamisega.

(allkirjastatud digitaalselt) (allkirjastatud digitaalselt)

Liis Aedmaa Maria Kuldkepp

koosoleku juhataja protokollija